stanford-oval/wikipedia huggingface dataset:
แคลวิน คูลิดจ์

| แคลวิน คูลิดจ์ |
| --- | --- |
Calvin Coolidge


ประธานาธิบดีสหรัฐอเมริกา คนที่ 30
ดำรงตำแหน่ง 2 สิงหาคม ค.ศ. 1923 – 4 มีนาคม ค.ศ. 1929  (5 ปี 214 วัน)
รองประธานาธิบดี: ชาลส์ ดอว์ส
ก่อนหน้า: วาร์เรน จี. ฮาร์ดิง
ถัดไป: เฮอร์เบิร์ต ฮูเวอร์
รองประธานาธิบดีสหรัฐอเมริกา คนที่ 29
ดำรงตำแหน่ง 4 มีนาคม ค.ศ. 1921 – 2 สิงหาคม ค.ศ. 1923
ก่อนหน้า: โทมัส อาร์. มาร์แชลล์
ถัดไป: ชาลส์ ดอว์ส
ผู้ว่าการรัฐแมสซาชูเซตส์ คนที่ 48
ดำรงตำแหน่ง 2 มกราคม ค.ศ. 1919 – 6 มกราคม ค.ศ. 1921
ก่อนหน้า: ซามูเอล ดับเบิลยู. แมคคอล
ถัดไป: แชนนิง เอช. คอกซ์
 
ข้อมูลส่วนบุคคล
เกิด: 4 กรกฎาคม ค.ศ. 1872(1872-07-04) เพลยมอนต์ เวอร์มอนต์ สหรัฐอเมริกา
เสียชีวิต: มกราคม 5, 1933(1933-01-05) (60 ปี) นอร์ทแธมตัน แมสซาชูเซตส์ สหรัฐอเมริกา
ศาสนา: คริสต์ (โปรแตสแตนท์)
พรรคการเมือง: พรรครีพับลิกัน
คู่สมรส: เกรซ กู๊ดฮิว คูลิดจ์
วิชาชีพ: นักกฎหมาย
ลายมือชื่อ: 

จอห์น แคลวิน คูลิดจ์ จูเนียร์  (อังกฤษ: John Calvin Coolidge, Jr.; 4 กรกฎาคม พ.ศ. 2415 –  5 มกราคม พ.ศ. 2476) เป็นประธานาธิบดีคนที่ 30 ของประเทศสหรัฐอเมริกา (พ.ศ. 2472 - พ.ศ. 2476) มักมีผู้เรียกเขาว่า "คาลผู้เงียบขรึม" คูลิดจ์เป็นนักกฎหมายจากรัฐเวอร์มอนต์ ไต่เต้าสู่วงการเมืองด้วยการลงเล่นการเมืองในรัฐแมสซาชูเซตส์จนได้เป็นผู้ว่าการรัฐ และจากฝีมือในการจัดการกับกรณีตำรวจบอสตันสไตค์เมื่อ พ.ศ. 2462 ทำให้คูลิดจ์เป็นที่รู้จักเด่นชัดในระดับประเทศ
หลังจากนั้น ในปี พ.ศ. 2463 คูลิดจ์ได้รับการเลือกตั้งเป็นรองประธานาธิดีคนที่ 29 และได้ขึ้นเป็นประธานาธิบดีแทนประธานาธิบดีวาร์เรน จี. ฮาร์ดิงซึ่งถึงอสัญกรรมในตำแหน่ง คูลิดจ์ได้รับการเลือกตั้งเป็นประธานาธิบดีโดยตรงเมื่อ พ.ศ. 2467 และได้รับการกล่าวว่าเป็นรัฐบาลอนุรักษนิยมขนาดเล็ก
มีหลายอย่างที่แสดงให้เห็นว่าสไตล์การบริหารประเทศของคูลิดจ์ย้อนกลับไปสู่ยุคประธาธิบดีเฉื่อยของสหรัฐฯ ในยุคคริสต์ศตวรรษที่ 19 (พ.ศ. 2344-2403)  แต่คูลิดจ์ก็ได้กู้ความเชื่อมั่นของทำเนียบขาวจากเรื่องอื้อฉาวที่เกิดขึ้นในสมัยประธานาธิบดีฮาร์ดิง และหมดวาระประธานาธิบดีด้วยความนิยมค่อนข้างสูง ดังที่นักเขียนชีวประวัติของคูลิดจ์ได้กล่าวว่า "คูลิดจ์ได้หลอมจิตวิญญาณและความหวังของคนชั้นกลาง สามารถแปลและเข้าใจถึงสิ่งที่คนกลุ่มนี้ไฝ่หาและแสดงออกมา เป็นตัวแทนของความอัจฉริยะของคนในระดับเฉลี่ยนั่นเองที่เป็นเครื่องพิสูจน์ให้เห็นพลังของคูลิดจ์"
มีหลายคนที่วิพากษ์วิจารณ์คูลิดจ์ในตอนหลังว่ามีส่วนทำให้เกิดการบริหารประเทศแบบมือใครยาวสาวได้สาวเอา (laissez-faire government)  จนทำให้เกิดเศรษฐกิจตกต่ำสุดขีด ชื่อเสียงในด้านนี้ได้เกิดซ้ำอีกในสมัยประธานาธิบดีเรแกน แต่การประเมินการบริหารประเทศของคูลิดจ์ก็ยังแยกเป็นสองฝ่ายระหว่างผู้เห็นด้วยกับการปรับขนาดของคณะรัฐมนตรีให้เล็กลง กับ ฝ่ายที่เห็นว่ารัฐบาลกลางควรเข้าไปมีส่วนในการยับยั้งผลเสียที่กำลังแรงของระบบทุนนิยม
ครอบครัวและชีวิตเมื่อเยาว์วัย

จอห์น แคลวิน คูลิดจ์ จูเนียร์ เกิดที่เมืองพลีมัธ วินเซอร์เคาน์ตี รัฐเวอร์มอนต์ และเป็นประธานาธิบดีคนเดียวของสหรัฐฯ ที่เกิดในวันชาติ คือวันที่ 4 กรกฎาคม เป็นบุตรชายตนโตของแคลวิน คูลิดจ์ ซีเนียร์ มีน้อง 1 คน ครอบครัวของคูลิดจ์ฝังรากลึกในนิวอิงแลนด์ บรรพบุรุษของคูลิดจ์ได้อพยพมาอยู่ที่เมืองเคมบริดจ์ แมสซาชูเซตส์ประมาณ พ.ศ. 2173 ซึ่งตรงกับสมัยพระเจ้าปราสาททอง สมัยอยุธยา ปู่ทวดของคูลิดจ์เป็นทหารในสงครามปฏิวัติอเมริกันและต่อมาได้เป็น "ผู้ถูกเลือก" (En: selectmen -  3-5 คนที่ถูกเลือกมาเป็นผู้บริหารเมืองในยุคแรกๆ ของการตั้งถิ่นฐานในนิวอิงแลนด์) บริหารเมืองพลีมัธ บรรพบุรุษส่วนใหญ่ของคูลิดจ์เป็นชาวไร่ แต่มีบรรพบุรุษหลายคนที่ได้เป็นวุฒิสมาชิกและตำแหน่งสำคัญอื่นๆ
ปู่ของคูลิดจ์ได้เป็นผู้บริหารเมืองเล็กๆ ในพลีมัธและได้ชื่อว่าเป็นนักเล่านิทานตลกตัวยง ย่าของคูลิดจ์อ้างว่ามีเชื้อสายของอินเดียนแดงด้วย บิดาของคูลิดจ์เป็นชาวไร่และครูและมีชีวิตยืนยาวได้เห็นลูกชายได้เป็นประธานาธิบดี ส่วนแม่เสียชีวิตด้วยวัณโรคตั้งแต่ พ.ศ. 2427 เมื่อคูลิดจ์อายุ 12 ปี
การศึกษา

แคลวิน คูลิดจ์จบการศึกษาจากวิทยาลัยแอมเฮิร์สต์  รัฐแมสซาชูเซตส์ซึ่งอยู่ใกล้พลีมัธ และเลิกใช้ชื่อ "จอห์น" เมื่อเรียนจบ ขณะเรียนคูลิดจ์ได้เข้าเป็นสมาชิกพรรครีพับลิกันและเภทนักศึกษาในปี พ.ศ. 2435 คูลิดจ์ยอมรับนับถืออาจารย์ผู้สอนวิชาปรัชญาและจริยศาสตร์คนหนึ่งว่าเป็นผู้มีอิทธิพลอย่างมากต่อคูลิดจ์ ในปี พ.ศ. 2428 คูลิดจ์จบการศึกษาด้วยเกียรตินิยมคัมราวด์ ได้รับเลือกให้เป็นผู้แต่งและอ่านสุนทรพจน์ที่ขำขันซึ่งเป็นประเพณีดั้งเดิมของมหาวิทยาลัยในวันรับปริญญา
ชีวิตช่วงแรกและการแต่งงาน

หลังจบการศึกษา คูลิดจ์ได้เข้าฝึกงานเป็นนักกฎหมาย เพื่อหลีกเลี่ยงการเสียค่าใช้จ่ายที่สูงมากในการเรียนกฎหมายในสมัยนั้น คูลิดจ์เลือกวิธีที่แพร่หลายในขณะนั้นด้วยการผ่านการฝึกในสำนักงานกฎหมาย ในปี พ.ศ. 2440 คูลิดจ์สอบผ่านเนติบัณฑิต และเปิดสำนักงานกฎหมายของตนเองในปีถัดมา กล่าวกันว่า คูลิดจ์ให้บริการทางกฎหมายแก่ลูกความอย่างดีที่สุด คือด้วยการทำให้ไม่ต้องขึ้นศาล ด้วยชื่อเสียงที่ดี คูลิดจ์มีลูกความมากขึ้นรวมทั้งธนาคารต่างๆ
ชีวิตช่วงแรกและการแต่งงาน > การแต่งงานและชีวิตครอบครัว

คูลิดจ์พบนางสาวเกรซ แอนนา กูดฮิว ครูโรงเรียนชาวเวอร์มอนต์ด้วยกับ เมื่อ พ.ศ. 2448 เธอมีนิสัยตรงข้ามกับคูลิดจ์ คือชอบพูดและชอบสนุก ในขณะที่คูลิดจ์เป็นคนเงียบขรึม ทั้งสองแต่งงานกันมีลูก 2 คน และมีชีวิตสมรสที่มีความสุข ซึ่งคูลิดจ์เขียนไว้ในหนังสือชีวประวัติของตนเองไว้ว่าทั้งสอง "เกิดมาเพื่อเติมเต็มให้กันและกัน"
ชีวิตช่วงแรกและการแต่งงาน > ชีวิตการเมืองยุคแรก

ในสมัยของคูลิดจ์ พรรครีพับลิกันครองเสียงส่วนใหญ่ของนิวอิงแลนด์ คูลิดจ์ได้เข้ามีส่วนร่วมในการเมืองท้องถิ่น  ในปี พ.ศ. 2439 คูลิดจ์ช่วยหาเสียงให้ผู้สมัครประธานาธิบดี คือ วิลเลียม แมกคินลีย์ ปีต่อมาคูลิดจ์ได้รับเลือกให้เป็นกรรมการพรรครีพับลิกันท้องถิ่น และได้ชนะการเลือกตั้งเป็นกรรมการเมืองใน ปี พ.ศ. 2431 ทำงานโดยไม่ได้เงินเดือน แต่ได้ประสบการณ์มาก คูลิดจ์ได้ไต่บันไดการเมืองขึ้นไปเรื่อยๆ โดยได้รับเลือกให้ดำรงตำแหน่งองค์กรการเมืองต่างๆ หลายแห่งในท้องถิ่น
พรรคถิ่นไทย

| พรรคถิ่นไทย  |
| --- | --- |

หัวหน้า: พิจิตต รัตตกุล
เลขาธิการ: อัศวิน อภัยวงศ์
โฆษก: อิสระ บุญยัง
นโยบาย: พรรคแนวอนุรักษ์สิ่งแวดล้อม
ก่อตั้ง: 24 สิงหาคม พ.ศ. 2543
ถูกยุบ: 10 มกราคม พ.ศ. 2545 (1 ปี)
ก่อนหน้า: กลุ่มมดงาน
ที่ทำการ: 14/14 หมู่ 18 ถนนกาญจนาภิเษก แขวงศาลาธรรมสพน์ เขตทวีวัฒนา กรุงเทพมหานคร 10170
สี:   สีเขียว
การเมืองไทย    รายชื่อพรรคการเมือง การเลือกตั้ง
พรรคถิ่นไทย (อังกฤษ: Thai Motherland Party) เป็นพรรคการเมืองที่ก่อตั้งขึ้นในวันที่ 24 สิงหาคม พ.ศ. 2543 โดยมีบรรณโศภิษฐ์ เมฆวิชัย เป็นหัวหน้าพรรคคนแรก และมีอัศวิน อภัยวงศ์ เป็นเลขาธิการพรรค  ต่อมาเมื่อวันที่ 8 ตุลาคม พ.ศ. 2543 ที่ประชุมใหญ่ได้มีมติให้พิจิตต รัตตกุล อดีตผู้ว่าราชการกรุงเทพมหานคร ดำรงตำแหน่งหัวหน้าพรรค
พรรคถิ่นไทย มีเป้าหมายในการเป็นพรรคแนวอนุรักษ์สิ่งแวดล้อมเช่นเดียวกับพรรคกรีน (Green Party) ในต่างประเทศ มีสัญลักษณ์พรรคเป็น รูปนกกางเขนบ้าน ใช้สีเขียว เป็นสีประจำพรรค มีสมาชิกส่วนใหญ่เป็นกลุ่มมดงาน ซึ่งคือกลุ่มทำงานของ พิจิตต เมื่อครั้งดำรงตำแหน่งผู้ว่าราชการกรุงเทพมหานคร ได้รับการคาดหมายว่าจะเป็นพรรคการเมืองพรรคใหม่ที่จะประสบความสำเร็จต่อไป
สมาชิกที่มีชื่อเสียง

ดร.พิจิตต รัตตกุล อดีตผู้ว่าราชการกรุงเทพมหานคร
รองศาสตราจารย์ บรรณโศภิษฐ์  เมฆวิชัย
บุญเติม จันทะวัฒน์ สมาชิกสภาผู้แทนราษฎรจังหวัดร้อยเอ็ด
อัศวิน อภัยวงศ์
พิทักษ์ รังสีธรรม อดีตสมาชิกสภาผู้แทนราษฎรจังหวัดตรัง พ.ศ. 2531
วิมล ไทรนิ่มนวล นักเขียนรางวัลซีไรต์ ปี พ.ศ 2543
รองศาสตราจารย์ สุนีย์ สินธุเดชะ อดีตอธิการบดีมหาวิทยาลัยรัตนบัณฑิต
ประภัสร์ ภู่เจริญ อดีตนายกเทศมนตรีเมืองลำพูน
ชาดา ไทยเศรษฐ์ สมาชิกสภาผู้แทนราษฎรจังหวัดอุทัยธานี
ธีระชน มโนมัยพิบูลย์ อดีตประธานเจ้าหน้าที่ฝ่ายปฏิบัติการ บริษัท พร็อพเพอร์ตี้ เพอร์เฟค จำกัด (มหาชน)
การเลือกตั้ง

ในการเลือกตั้งสมาชิกสภาผู้แทนราษฎรในประเทศไทย พ.ศ. 2544 พรรคถิ่นไทยได้ส่งผู้สมัครรับเลือกตั้งสมาชิกสภาผู้แทนราษฎร แต่ไม่ประสบความสำเร็จในการเลือกตั้งดั่งความคาดหมาย ได้ ส.ส. มาเพียงคนเดียวเท่านั้น คือ นายบุญเติม จันทะวัฒน์ จากจังหวัดร้อยเอ็ด ซึ่งภายหลังได้ย้ายมาสังกัดกับพรรคไทยรักไทย ซึ่งเป็นพรรคเสียงข้างมาก
การเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง | ผู้นำเลือกตั้ง |
| --- | --- | --- | --- | --- | --- | --- |
| 2544 | 1 / 500 | 604,049 | 2.11% | 1 | ฝ่ายค้าน | พิจิตต รัตตกุล |
การยุบพรรค

พรรคถิ่นไทยถูกศาลรัฐธรรมนูญสั่งยุบพรรคในวันที่ 10 มกราคม พ.ศ. 2545 เนื่องจากไม่ดำเนินการตามมาตรา 35 ตามพระราชบัญญัติประกอบรัฐธรรมนูญว่าด้วยพรรคการเมือง 2541 ที่ว่าด้วยการยื่นรายงานการดำเนินกิจการของพรรคต่อนายทะเบียนพรรคการเมือง
พรรคกิจประชาคม

| พรรคกิจประชาคม  |
| --- | --- |

หัวหน้า: บุญชู โรจนเสถียร
เลขาธิการ: อาทิตย์ อุไรรัตน์
ก่อตั้ง: 23 สิงหาคม พ.ศ. 2525
ถูกยุบ: 14 เมษายน พ.ศ. 2532 (12 ปี)
ยุบรวมกับ: พรรคเอกภาพ
สี: สีเหลือง
สภาผู้แทนราษฎร: 14 / 357
การเมืองไทย    รายชื่อพรรคการเมือง การเลือกตั้ง
ตราสัญลักษณ์ของพรรคประชาราษฎร์
ตราสัญลักษณ์เดิมของพรรคกิจประชาคม
พรรคกิจประชาคม หรือชื่อเดิม พรรคประชาราษฎร์ พรรคการเมืองที่จดทะเบียนลำดับที่ 10/2525 จดทะเบียนก่อตั้งเมื่อ 23 สิงหาคม พ.ศ. 2525 มีนาย ไชยศิริ เรืองกาญจนเศรษฐ์ เป็นหัวหน้าพรรคคนแรก และมีนางศิระ ปัทมาคม เป็นเลขาธิการพรรค ก่อนหน้านั้นเป็นการรวมตัวกันในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 เป็นกลุ่มการเมือง ซึ่งในขณะนั้นยังไม่มีกฎหมายว่าด้วยพรรคการเมือง ส่งผลให้มีการยกเว้นการบังคับเกี่ยวกับการจัดตั้งหรือการสังกัดพรรคการเมืองของผู้สมัครสมาชิกสภาผู้แทนราษฎร โดยใช้คำว่า "กลุ่มการเมือง" เป็นการเรียกอย่างไม่เป็นทางการ
ต่อมาในปี พ.ศ. 2529 ได้มีการเปลี่ยนแปลงคณะกรรมการบริหารพรรคชุดใหม่โดยมีนางศิระ ปัทมาคม เป็นหัวหน้าพรรคในระยะสั้นๆ ก่อนที่นาย บุญชู โรจนเสถียร อดีตเลขาธิการ พรรคกิจสังคม จะเข้ามารับตำแหน่งเป็นหัวหน้าพรรคคนใหม่
พรรคกิจประชาคม มีมติยุบพรรคเมื่อวันที่ 19 มกราคม 2532 พร้อมกับพรรคก้าวหน้า ของนาย อุทัย พิมพ์ใจชน และพรรคประชาชน ของนาย เฉลิมพันธ์ ศรีวิกรม์ ไปรวมกับพรรครวมไทย ของนายณรงค์ วงศ์วรรณ พร้อมกับเปลี่ยนชื่อเป็นพรรคเอกภาพ และศาลฎีกามีคำสั่งให้ยุบพรรค ลงวันที่ 14 เมษายน พ.ศ. 2532
คณะกรรมการบริหารพรรค > หัวหน้าพรรค

นายไชยศิริ เรืองกาญจนเศรษฐ์ (23 สิงหาคม พ.ศ. 2525 - 14 เมษายน พ.ศ. 2526)
นางศิระ ปัทมาคม (8 พฤษภาคม พ.ศ. 2529 - 30 พฤษภาคม พ.ศ. 2529)
นายบุญชู โรจนเสถียร (30 พฤษภาคม พ.ศ. 2529 - 14 เมษายน พ.ศ. 2532)
คณะกรรมการบริหารพรรค > เลขาธิการพรรค

นางศิระ ปัทมาคม (23 สิงหาคม พ.ศ. 2525 - 1 เมษายน พ.ศ. 2526)
ร้อยตำรวจเอก สุรัตน์ โอสถานุเคราะห์ (1 เมษายน พ.ศ. 2526 - 14 เมษายน พ.ศ. 2526)
นายประสาสน์ ปาสรานันท์ (8 พฤษภาคม พ.ศ. 2529 - 30 พฤษภาคม พ.ศ. 2529)
นางศิระ ปัทมาคม (30 พฤษภาคม พ.ศ. 2529 - 20 พฤษภาคม พ.ศ. 2530)
นายประสิทธิ์ ณรงค์เดช (20 พฤษภาคม พ.ศ. 2530 - 12 เมษายน พ.ศ. 2531)
นายอาทิตย์ อุไรรัตน์ (12 เมษายน พ.ศ. 2531- 14 เมษายน พ.ศ. 2532)
การเลือกตั้ง > ยุคกลุ่มการเมืองประชาราษฎร์

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ได้รับเลือกตั้ง จำนวน 7 ที่นั่ง จากภาคอีสานทั้งหมด
การเลือกตั้ง > ยุคพรรคกิจประชาคม

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 พรรคกิจประชาคม ได้รับเลือกตั้งในสภาผู้แทนราษฎร จำนวน 15 ที่นั่ง ต่อมานายแคล้ว นรปติ สมาชิกสภาผู้แทนราษฎรจังหวัดขอนแก่น พ้นจากตำแหน่ง โดยในการเลือกตั้งแทนตำแหน่งที่ว่าง เป็นผู้สมัครจากพรรคราษฎรที่ได้รับเลือกตั้งในพื้นที่นี้ ส่งผลให้พรรคกิจประชาคม มีจำนวนที่นั่งในสภาผู้แทนราษฎร จำนวน 14 ที่นั่ง
การเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ผลการเลือกตั้ง | สถานภาพพรรค | ผู้นำเลือกตั้ง |
| --- | --- | --- | --- | --- | --- | --- |
กลุ่มประชาราษฎร์
| 2522 | 7 / 301 |  |  |  7 ที่นั่ง | ร่วมรัฐบาล | ไชยศิริ เรืองกาญจนเศรษฐ์ |
พรรคกิจประชาคม
| 2529 | 15 / 347 |  |  |  8 ที่นั่ง | ฝ่ายค้าน | บุญชู โรจนเสถียร |
| 2531 | 9 / 357 |  |  |  6 ที่นั่ง | ฝ่ายค้าน | บุญชู โรจนเสถียร |
พรรคสามัคคีธรรม

| พรรคสามัคคีธรรม  |
| --- | --- |

ผู้ก่อตั้ง: ณรงค์ วงศ์วรรณ   แกนนำ รสช.
หัวหน้า: ณรงค์ วงศ์วรรณ
รองหัวหน้า: สอาด ปิยวรรณ เฉลิมพันธ์ ศรีวิกรม์ พินิจ จันทรสุรินทร์ สมพงษ์ อมรวิวัฒน์ ประชุม รัตนเพียร สุบิน ปิ่นขยัน อาทิตย์ อุไรรัตน์ ประสพ บุษราคัม ชัชวาลย์ ชมภูแดง วีรวร สิทธิธรรม กิตติศักดิ์ หัตถสงเคราะห์
เลขาธิการ: ฐิติ นาครทรรพ
รองเลขาธิการ: นิคม แสนเจริญ
โฆษก: สุชาติ ตันเจริญ
กรรมการบริหาร: วิมล ธิเวกานนท์ เรืองวิทย์ ลิกค์ มงคล จงสุทธนามณี ชวลิต โอสถานุเคราะห์ สมบัติ ศรีสุรินทร์ สุชาติ ตันเจริญ อภิชาติ หาลำเจียก เสกสรร แสนภูมิ บุญเท่ง ทองสวัสดิ์ สวัสดิ์ คำประกอบ  ประพาส ลิมปะพันธุ์ จำนงค์ โพธิสาโร ประเทือง คำประกอบ สยม รามสูต สมศักดิ์ คุณเงิน เจริญ เชาวน์ประยูร ทรงยศ รามสูต ไพโรจน์ โล่ห์สุนทร อดิศักดิ์ โภคกุลกานนท์ สังวาลย์ วงศ์วรรณ สนธยา คุณปลื้ม วัลลภ สุปริยศิลป์ ปรีชา เลาหพงศ์ชนะ ประทวน เขียวฤทธิ์
ประธานที่ปรึกษา: อาทิตย์ กำลังเอก
นโยบาย: จะพัฒนาประเทศให้มีความเจริญรุ่งเรืองและมีความมั่นคงทั้งในทางเศรษฐกิจ สังคม และการเมือง เพื่อความผาสุกของประชาชนโดยถ้วนหน้า ทั้งนี้ โดยอาศัยวิธีการตามหลักการปกครองระบบประชาธิปไตยอันมีองค์พระมหากษัตริย์เป็นประมุข
ก่อตั้ง: 3 มกราคม พ.ศ. 2535
รับรองตามกฎหมาย: 24 มกราคม 2535
ถูกยุบ: 24 ธันวาคม พ.ศ. 2535
แยกจาก: พรรคชาติไทย   พรรคเอกภาพ
ถัดไป: พรรคชาติพัฒนา   พรรคเสรีธรรม   พรรคเทิดไท (สมาชิกที่เหลือ)
ที่ทำการ: 444/1 ถนนนครสวรรค์ แขวงสี่แยกมหานาค เขตดุสิต กรุงเทพ
อุดมการณ์: อนุรักษนิยม   ทหารนิยม
สี:   เขียว     เหลือง
สภาผู้แทนราษฎร มีนาคม พ.ศ. 2535: 79 / 360 
การเมืองไทย    รายชื่อพรรคการเมือง การเลือกตั้ง
พรรคสามัคคีธรรม (อังกฤษ: Justice Unity Party) เป็นพรรคการเมืองไทยที่สนับสนุนกองทัพและอนุรักษ์นิยม จัดตั้งขึ้นภายหลังการรัฐประหารโดยกองทัพเมื่อวันเสาร์ที่ 23 กุมภาพันธ์ พ.ศ. 2534 ก่อตั้งโดยนายณรงค์ วงศ์วรรณ อดีตหัวหน้าพรรคเอกภาพ เป็นหัวหน้าพรรคและนาวาอากาศตรีฐิติ นาครทรรพ ผู้ใกล้ชิดกับคณะรักษาความสงบเรียบร้อยแห่งชาติเป็นเลขาธิการพรรค พรรคสามัคคีธรรมเป็นตัวแทนผลประโยชน์ของกองทัพ ข้าราชการ และเจ้าของธุรกิจในจังหวัด
พรรคสามัคคีธรรม ได้ประกาศนโยบายของพรรคไว้ว่า "จะพัฒนาประเทศให้มีความเจริญรุ่งเรืองและมีความมั่นคงทั้งในทางเศรษฐกิจ สังคม และการเมือง เพื่อความผาสุขของประชาชนโดยถ้วนหน้า ทั้งนี้ โดยอาศัยวิธีการตามหลักการปกครองระบบประชาธิปไตยอันมีองค์พระมหากษัตริย์เป็นประมุข"
คณะกรรมการบริหารพรรคสามัคคีธรรม

| ลำดับที่ | ชื่อ | ตำแหน่ง | หมายเหตุ |
| --- | --- | --- | --- |
| 1 | พลเอก อาทิตย์ กำลังเอก | ประธานที่ปรึกษาพรรค | อดีต ผู้บัญชาการทหารบก    อดีต ผู้บัญชาการทหารสูงสุด    อดีตหัวหน้า พรรคปวงชนชาวไทย |
| 2 | ณรงค์ วงศ์วรรณ | หัวหน้าพรรค | อดีตหัวหน้า พรรครวมไทย    อดีตหัวหน้า พรรคเอกภาพ |
| 3 | สอาด ปิยวรรณ | รองหัวหน้าพรรคคนที่ 1 |  |
| 4 | เฉลิมพันธ์ ศรีวิกรม์ | รองหัวหน้าพรรคคนที่ 2 | อดีตหัวหน้า พรรคประชาชน    อดีตเลขาธิการ พรรคประชาธิปัตย์    อดีตเลขาธิการ พรรคเอกภาพ |
| 5 | พินิจ จันทรสุรินทร์ | รองหัวหน้าพรรคคนที่ 3 |  |
| 6 | สมพงษ์ อมรวิวัฒน์ | รองหัวหน้าพรรคคนที่ 4 |  |
| 7 | ประชุม รัตนเพียร | รองหัวหน้าพรรคคนที่ 5 |  |
| 8 | สุบิน ปิ่นขยัน | รองหัวหน้าพรรคคนที่ 6 |  |
| 9 | อาทิตย์ อุไรรัตน์ | รองหัวหน้าพรรคคนที่ 7 |  |
| 10 | ประสพ บุษราคัม | รองหัวหน้าพรรคคนที่ 8 |  |
| 11 | ชัชวาลย์ ชมภูแดง | รองหัวหน้าพรรคคนที่ 9 |  |
| 12 | วีรวร สิทธิธรรม | รองหัวหน้าพรรคคนที่ 10 |  |
| 13 | กิตติศักดิ์ หัตถสงเคราะห์ | รองหัวหน้าพรรคคนที่ 11 |  |
| 14 | นาวาอากาศตรี ฐิติ นาครทรรพ | เลขาธิการพรรค |  |
| 15 | นิคม แสนเจริญ | รองเลขาธิการพรรคคนที่ 1 |  |
| 16 | สัมพันธ์ เลิศนุวัฒน์ | รองเลขาธิการพรรคคนที่ 2 |  |
| 17 | สันติ ชัยวิรัตนะ | รองเลขาธิการพรรคคนที่ 3 |  |
| 18 | ใหม่ ศิรินวกุล | รองเลขาธิการพรรคคนที่ 4 |  |
| 19 | รักเกียรติ สุขธนะ | รองเลขาธิการพรรคคนที่ 5 |  |
| 20 | ชาญชัย ชัยรุ่งเรือง | รองเลขาธิการพรรคคนที่ 6 |  |
| 21 | วิมล ธิเวกานนท์ | กรรมการบริหารพรรค |  |
| 22 | เรืองวิทย์ ลิกค์ | กรรมการบริหารพรรค |  |
| 23 | มงคล จงสุทธนามณี | กรรมการบริหารพรรค |  |
| 24 | ชวลิต โอสถานุเคราะห์ | กรรมการบริหารพรรค |  |
| 25 | สมบัติ ศรีสุรินทร์ | กรรมการบริหารพรรค |  |
| 26 | สุชาติ ตันเจริญ | กรรมการบริหารพรรคและโฆษกพรรค |  |
| 27 | อภิชาติ หาลำเจียก | กรรมการบริหารพรรค |  |
| 28 | เสกสรร แสนภูมิ | กรรมการบริหารพรรค |  |
| 29 | บุญเท่ง ทองสวัสดิ์ | กรรมการบริหารพรรค |  |
| 30 | สวัสดิ์ คำประกอบ | กรรมการบริหารพรรค |  |
| 31 | ร้อยตรี ประพาส ลิมปะพันธุ์ | กรรมการบริหารพรรค |  |
| 32 | จำนงค์ โพธิสาโร | กรรมการบริหารพรรค |  |
| 33 | ประเทือง คำประกอบ | กรรมการบริหารพรรค |  |
| 34 | สยม รามสูต | กรรมการบริหารพรรค |  |
| 35 | สมศักดิ์ คุณเงิน | กรรมการบริหารพรรค |  |
| 36 | เจริญ เชาวน์ประยูร | กรรมการบริหารพรรค |  |
| 37 | ทรงยศ รามสูต | กรรมการบริหารพรรค |  |
| 38 | ไพโรจน์ โล่ห์สุนทร | กรรมการบริหารพรรค |  |
| 39 | อดิศักดิ์ โภคกุลกานนท์ | กรรมการบริหารพรรค |  |
| 40 | สังวาลย์ วงศ์วรรณ | กรรมการบริหารพรรค |  |
| 41 | สนธยา คุณปลื้ม | กรรมการบริหารพรรค |  |
| 42 | วัลลภ สุปริยศิลป์ | กรรมการบริหารพรรค |  |
| 43 | ปรีชา เลาหพงศ์ชนะ | กรรมการบริหารพรรค |  |
| 44 | ประทวน เขียวฤทธิ์ | กรรมการบริหารพรรค |  |
ความสัมพันธ์กับ รสช.

พรรคสามัคคีธรรม ถูกมองว่าเป็นพรรคการเมืองที่ถูกตั้งขึ้นเพื่อสนับสนุนแกนนำ รสช. และอาจกล่าวได้ว่า แกนนำ รสช.บางคน มีส่วนสนับสนุนพรรคนี้ เพื่อเป็นเครื่องมือในการรักษาอำนาจหลังการเลือกตั้ง จึงมีที่มาคล้ายคลึงกับพรรคเสรีมนังคศิลา ที่เคยสนับสนุน จอมพล ป.พิบูลสงคราม และพรรคสหประชาไทย ที่เคยสนับสนุน จอมพลถนอม กิตติขจร ในการรักษาอำนาจหลังการรัฐประหาร นอกจากนี้ นักการเมืองบางคนที่สังกัดพรรคนี้ ยังเคยเป็นสมาชิกพรรคเสรีนังคศิลา และพรรคสหประชาไทยอีกด้วย
การเลือกตั้ง มีนาคม พ.ศ. 2535

บทความหลัก: การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
ในการเลือกตั้งสมาชิกสภาผู้แทนราษฎรในประเทศไทย ในเดือนมีนาคม พ.ศ. 2535 พรรคสามัคคีธรรม ได้รับเลือกตั้งเข้ามาจำนวน 79 คน จากจำนวน 360 ที่นั่ง เป็นอันดับที่ 1 จึงต้องจัดตั้งรัฐบาลผสม โดยการสนับสนุนจากพรรคการเมือง 4 พรรค คือ พรรคชาติไทย (74 คน) พรรคกิจสังคม (31 คน) พรรคประชากรไทย (7 คน) และพรรคราษฎร (4 คน) รวมเป็น 195 คน ขณะที่พรรคความหวังใหม่ พรรคประชาธิปัตย์ พรรคพลังธรรม พรรคเอกภาพ พรรคปวงชนชาวไทย และพรรคมวลชน ร่วมกันเป็นฝ่ายค้าน
เนื่องจากปัญหาของนายณรงค์ ที่ต่อมามีการยืนยันจาก นางมาร์กาเร็ต แท็ตไวเลอร์ โฆษกกระทรวงการต่างประเทศสหรัฐในขณะนั้น ว่าเป็นผู้หนึ่งที่ต้องห้ามไม่สามารถขอวีซ่าเดินทางเข้าสหรัฐฯ ได้เพราะมีความใกล้ชิดกับการค้ายาเสพติด ซึ่งกรณีดังกล่าว นายณรงค์ วงศ์วรรณ ได้ปฏิเสธอย่างสิ้นเชิง และว่าข่าวนี้เป็นการจงใจสร้างเรื่องขึ้นเพื่อกีดกันไม่ให้ตนขึ้นเป็นนายกรัฐมนตรี แต่ในที่สุดแกนนำพรรคร่วมรัฐบาล ได้เลือกเสนอชื่อ พล.อ.สุจินดา คราประยูร ขึ้นทูลเกล้าฯ และมีพระบรมราชโองการ โปรดเกล้าฯ แต่งตั้งให้ พล.อ.สุจินดา คราประยูร เป็นนายกรัฐมนตรีเมื่อวันที่ 7 เมษายน พ.ศ. 2535 ท่ามกลางกระแสเรียกร้องจากประชาชนที่ว่า "นายกฯ ต้องมาจากการเลือกตั้ง" ซึ่งเป็นกระแสหลักของสังคมในขณะนั้น ต่อเนื่องมาจากยุคของ พล.อ.เปรม ติณสูลานนท์ และทำให้พรรคร่วมรัฐบาลทั้ง 5 ถูกขนานนามจากสื่อมวลชนยุคนั้นว่า เป็น"พรรคมาร" เพื่อเปรียบเทียบกับ "พรรคเทพ" ที่หมายถึงพรรคฝ่ายค้าน 4 พรรค
หลังการขึ้นดำรงตำแหน่งนายกรัฐมนตรี ของ พล.อ.สุจินดา เกิดกระแสต่อต้านจากสังคมมากมาย ถึงขั้นมีประชาชนชุมนุมประท้วงจำนวนมาก และในที่สุดนำไปสู่ เหตุการณ์พฤษภาทมิฬ จนทำให้ในต้องจัดการเลือกตั้งทั่วไปอีกครั้งในปีเดียวกัน คือในวันที่ 13 กันยายน พ.ศ. 2535
การเปลี่ยนชื่อพรรค

ในเดือนกรกฎาคม พ.ศ. 2535 พรรคสามัคคีธรรม ได้มีการเปลี่ยนชื่อพรรค และคณะกรรมการบริหารพรรค โดยใช้ชื่อว่า "พรรคเทิดไท" มีนายอนุวรรตน์ วัฒนพงศ์ศิริ เป็นหัวหน้าพรรค และมีนายสมพงษ์ อมรวิวัฒน์ เป็นเลขาธิการพรรค แต่ก็ต้องยุติการดำเนินงานการเมือง ในเดือนสิงหาคม พ.ศ. 2535 โดยการลาออกจากการเป็นสมาชิกพรรคของคณะกรรมการบริหารพรรคทั้งคณะ โดยในการเลือกตั้งเมื่อวันที่ 13 กันยายน พ.ศ. 2535 ทางพรรคมิได้ส่งผู้สมัครลงรับเลือกตั้ง ศาลฎีกาจึงมีคำสั่งศาลฎีกา ที่ 4098/2535 ลงวันที่ 24 ธันวาคม พ.ศ. 2535 ยุบพรรคเทิดไท
สัญลักษณ์พรรคเทิดไท
พรรคนำไทย

| พรรคนำไทย  |
| --- | --- |

ผู้ก่อตั้ง: อำนวย วีรวรรณ   ประสงค์ สุ่นศิริ
หัวหน้า: อำนวย วีรวรรณ
เลขาธิการ: ศรชัย มนตริวัต
คำขวัญ: มองไกล ฉับไว ใจกล้า
ก่อตั้ง: 4 ตุลาคม พ.ศ. 2537
ถูกยุบ: 11 กันยายน พ.ศ. 2540
แยกจาก: พรรคพลังธรรม
ถัดไป: พรรคความหวังใหม่
ที่ทำการ: 253/1 ถนนสวรรคโลก แขวงสวนจิตรลดา เขตดุสิต กรุงเทพมหานคร 10300
สี:   สีแดง   สีน้ำเงิน
การเมืองไทย    รายชื่อพรรคการเมือง การเลือกตั้ง
พรรคนำไทย เป็นพรรคการเมืองไทยที่ก่อตั้งขึ้นในปี พ.ศ. 2537 โดย อำนวย วีรวรรณ เป็นหัวหน้าพรรค มีหม่อมราชวงศ์เกษมสโมสร เกษมศรี เป็นรองหัวหน้าพรรคและเลขาธิการพรรค รวมทั้งมีแกนนำคนสำคัญอีกจำนวนมาก อาทิ เถลิง ธำรงนาวาสวัสดิ์, ประสงค์ สุขุม และหม่อมหลวงอโณทัย ชุมสาย เป็นต้น
ต่อมาในปี พ.ศ. 2538 ได้มีสมาชิกย้ายเข้ามาสังกัดอีกจำนวนมาก อาทิเช่น ประสงค์ สุ่นศิริ, วินัย สมพงษ์, อดิศร เพียงเกษ, อาจอง ชุมสาย ณ อยุธยา, ศรชัย มนตริวัต, วิวรรธนไชย ณ กาฬสินธุ์, หม่อมราชวงศ์สุขุมพันธุ์ บริพัตร, อำนวย ยศสุข, กุเทพ ใสกระจ่าง, วิสาร เตชะธีราวัฒน์, สมชาย เพศประเสริฐ, นายแพทย์อุดมศิลป์ ศรีแสงนาม, วีระกานต์ มุสิกพงศ์ และศิริโชค โสภา
บทบาททางการเมือง

พรรคนำไทย ได้เข้าร่วมรัฐบาลหลังการเลือกตั้งในปี พ.ศ. 2538 ซึ่งพรรคนำไทยได้ที่นั่งในสภา จำนวน 18 ที่นั่ง เข้าร่วมรัฐบาลของนายบรรหาร ศิลปอาชา โดยมีสมาชิกพรรคได้รับแต่งตั้งเป็นรัฐมนตรี จำนวน 3 คน คือ อำนวย วีรวรรณ เป็นรองนายกรัฐมนตรี ม.ร.ว.เกษมสโมสร เกษมศรี เป็นรัฐมนตรีว่าการกระทรวงการต่างประเทศ และ พลตรี ศรชัย มนตริวัต เป็นรัฐมนตรีช่วยว่าการกระทรวงมหาดไทย
การเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | สถานภาพพรรค | ผู้นำเลือกตั้ง |
| --- | --- | --- | --- | --- | --- | --- |
| 2538 | 18 / 391 |  |  | 18 | ร่วมรัฐบาล | อำนวย วีรวรรณ |
การเลือกตั้ง > การเลือกตั้งผู้ว่าราชการกรุงเทพมหานคร

| การเลือกตั้ง | ผู้สมัคร | คะแนนเสียงทั้งหมด | สัดส่วนคะแนนเสียง | ผลการเลือกตั้ง |
| --- | --- | --- | --- | --- |
| 2539 | สมิตร สมิทธินันท์ | 616 |  |  พ่ายแพ้ |
ยุบเลิกพรรค

กระทั่งในเดือนกันยายน พ.ศ. 2540 ศาลฎีกาได้มีคำสั่ง ที่ 5409/2540 ลงวันที่ 12 กันยายน 2540 ให้ยุบเลิกพรรคนำไทย เนื่องจากไม่ส่งสมาชิกสมัครรับเลือกตั้งเป็นสมาชิกสภาผู้แทนราษฎร ในการเลือกตั้งทั่วไป เมื่อวันที่ 17 พฤศจิกายน 2539 ตาม พรบ.พรรคการเมือง พ.ศ. 2524
โดยสมาชิกส่วนมากของพรรคได้ย้ายไปสังกัด พรรคความหวังใหม่
การจัดตั้งพรรคนำไทย พ.ศ. 2545

พรรคนำไทย ได้มีการจดทะเบียนตั้งพรรคเป็นครั้งที่ 2 ขึ้นเมื่อวันที่ 12 มีนาคม พ.ศ. 2545 โดยมีว่าที่ร้อยโทปัญญา ชัยรัตนพาณิชย์ ดำรงตำแหน่งหัวหน้าพรรค ส่วนเลขาธิการพรรค คือ นายทวีลาภ ชมะนันทน์ แต่พรรคฯ ไม่ได้มีการดำเนินงานกิจกรรมทางการเมือง จนเป็นเหตุให้ศาลรัฐธรรมนูญ มีคำสั่งยุบพรรคนำไทย เมื่อวันที่ 5 พฤศจิกายน พ.ศ. 2545
การดำเนินการจัดตั้งพรรคฯ ในครั้งที่ 2 ไม่ได้มีส่วนเกี่ยวข้องกับพรรคนำไทย ที่นำโดย ดร.อำนวย วีรวรรณ แต่อย่างใด
จอร์จ เอส. แพตตัน

| จอร์จ แพตตัน |
| --- | --- |
ภาพถ่ายในปี 1945
ชื่อเล่น: "Bandito" "Old Blood and Guts"
เกิด: 11 พฤศจิกายน ค.ศ. 1885(1885-11-11) รัฐแคลิฟอร์เนีย สหรัฐ
เสียชีวิต: 21 ธันวาคม ค.ศ. 1945(1945-12-21) (60 ปี) ไฮเดิลแบร์ค ประเทศเยอรมนี
รับใช้:  สหรัฐอเมริกา
แผนก/สังกัด: กองทัพบกสหรัฐ
ประจำการ: 1909–1945
ชั้นยศ: พลเอก (General)
เลขประจำตัว: 0-2605
การยุทธ์:  สงครามโลกครั้งที่หนึ่ง  สงครามโลกครั้งที่สอง ยุทธนาวีที่เมดิเตอร์เรเนียน  การทัพแอฟริกาเหนือ  การบุกครองอิตาลี  แนวรบด้านตะวันตก 
ลายมือชื่อ: 
พลเอก จอร์จ สมิท แพตตันที่ 3 (George Smith Patton III) เป็นนายพลของกองทัพบกสหรัฐ เคยบังคับบัญชากองทัพที่ 7 ในเขตสงครามเมดิเตอร์เรเนียนในสงครามโลกครั้งที่สอง และบังคับบัญชากองทัพที่ 3 ในฝรั่งเศสและเยอรมนีภายหลังกองทัพสัมพันธมิตรบุกขึ้นนอร์ม็องดีเมื่อเดือนมิถุนายน 1944
ประวัติตอนต้น

จอร์จ แพตตัน เกิดเมื่อวันที่ 11 พฤศจิกายน 1885 ที่เมืองซานกาเบรียล รัฐแคลิฟอร์เนีย เป็นทายาทของตระกูลทหารที่มีชื่อเสียง ซึ่งสืบทอดตำแหน่งทางทหารจากรุ่นสู่รุ่น พ่อของเขา จอร์จ สมิธ แพตตัน ซีเนียร์ (George Smith Patton Sr.) เป็นทนายความ และคุณปู่ของเขาเคยเป็นทหารในสงครามกลางเมืองสหรัฐ ทำให้แพตตันได้รับแรงบันดาลใจจากบรรพบุรุษในการเลือกเส้นทางชีวิตเป็นทหารตั้งแต่วัยเยาว์
ในวัยเด็ก แพตตันมีความสนใจในเรื่องราวของนักรบและสงครามเป็นพิเศษ เขาชอบอ่านหนังสือประวัติศาสตร์ทางทหารและตำนานเกี่ยวกับวีรบุรุษโบราณ อย่างไรก็ตาม แพตตันประสบปัญหาทางการเรียนในช่วงแรก โดยเฉพาะการอ่านและการเขียน ทำให้พ่อแม่ต้องจ้างครูพิเศษมาสอนที่บ้านจนเขามีความสามารถดีขึ้น แม้ว่าแพตตันมีปัญหาในการเรียนรู้ แต่เขาก็เป็นเด็กที่มีความกระตือรือร้นและรักการผจญภัย เขาเติบโตในฟาร์มขนาดใหญ่ของครอบครัว ทำให้เขาคุ้นเคยกับการขี่ม้าและกิจกรรมกลางแจ้งตั้งแต่ยังเล็ก ความสนใจนี้ส่งผลต่อการเลือกเส้นทางอาชีพในอนาคตของเขา เมื่อเขาตัดสินใจเข้าเรียนที่สถาบันเวสต์พอยต์ ในปี 1904 ซึ่งถือเป็นก้าวแรกที่นำเขาไปสู่การเป็นนายพลผู้มีชื่อเสียงในสงครามโลกครั้งที่สอง
อาชีพทหาร > สงครามโลกครั้งที่หนึ่ง

แพตตันเข้าร่วมกองทัพบกสหรัฐ และได้รับการแต่งตั้งเป็นร้อยตรีในกองทัพม้า ซึ่งในเวลานั้นยังถือเป็นหน่วยสำคัญในการรบ แพตตันเริ่มเป็นที่รู้จักในช่วงสงครามโลกครั้งที่หนึ่ง ขณะนั้นเขาได้รับมอบหมายให้เข้าร่วมกองกำลังภายใต้การนำของนายพลจอห์น เพอร์ชิง (John Pershing) ปฏิบัติภารกิจในฝรั่งเศส แพตตันแสดงฝีมือโดดเด่นในฐานะผู้บุกเบิกการใช้รถถังในการสู้รบ โดยเขาได้รับการแต่งตั้งให้เป็นผู้บังคับหน่วยรถถังหน่วยแรกของกองทัพสหรัฐ การนำรถถังมาใช้เป็นยุทธวิธีใหม่ที่ช่วยเพิ่มความสามารถในการบุกทะลวงและเคลื่อนที่ได้รวดเร็ว ในการสู้รบที่แนวรบเม็ซ (Meuse-Argonne Offensive) แพตตันได้รับบาดเจ็บ แต่เขาได้รับการยกย่องและได้รับเหรียญเชิดชูเกียรติ
หลังสงครามโลกครั้งที่หนึ่ง แพตตันยังคงพัฒนายุทธวิธีทางทหารโดยเฉพาะการใช้รถถังและยานเกราะ เขาได้เขียนบทความและผลักดันให้กองทัพสหรัฐเห็นความสำคัญของกองกำลังยานเกราะ ซึ่งแนวคิดนี้ทำให้แพตตันได้รับการยอมรับในฐานะผู้เชี่ยวชาญด้านยานเกราะในยุคต่อมา